Signum maioritatis
Signum maioritatis, sive >, est una ex notis quibus numerorum aut expressionum mathematicarum inaequalitas indicatur: si duorum numerorum inaequalitas mathematice exprimenda est, inter illos interponitur signum maioritatis, cui numerus maior anteponitur, minor postponitur, sicut "2 > 1" aut "777 > 666".

Profectio signi maioritatis 
Primam mentionem signi maioritatis invenimus apud Harriot (1631), in quo opere  ambo inaequalitatis signa introducta sunt: "Signum majoritatis ut a > b significet a majorem quam b" et "Signum minoritatis ut a < b significet a minorem quam b." Thomas Harriot, mathematicus Anglicus, antequam anno 1621 mortuus est, schediasma tractatus de artis analyticae praxi disserentis praeparavit. Qui hoc manuscriptum archetypum inspexerunt, noverunt notas a Thoma Harriot ipso adhibitas ab his quae proferri solent differre. Itaque veri simile videtur has notas a calamo Walteri Warner, qui anonymus tractatum Thomae Harriot edendum curavit, profectas esse.

Notae

Bibliographia 
 Harriot, Thomas (1631) Artis analyticae praxis ad aequationes algebraicas, nova expedita et generali methodo, resolvendas. Tractatus posthumus. Londinii: apud Robertum Barker. 
 Pryor, Helena M. (1997) Symbols, Impossible Numbers, and Geometric Entanglements. Cambridge: Cambridge University Press.

Notatio mathematica